РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

12 Број 06-2/230-12

26. октобар 2012. године

Б е о г р а д

З А П И С Н И К

14. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 25. И 26. ОКТОБРА 2012. ГОДИНЕ

 Седница Одбора је почела у 19,10 часова.

 Седницом је председавала Весна Ковач, председник Одбора.

 Седници је присуствовао Радојко Обрадовић, заменик председника Одбора и чланови Одбора: Зоран Антић, Верољуб Арсић, Војислав Вујић, Зоран Касаловић, Душица Николић, Ђорђе Стојшић и Драган Томић и заменици чланова Одбора: Владимир Маринковић, Зоран Пралица и Слободан Јеремић.

 Седници нису присуствовали чланови Одбора: Жика Гојковић, Божидар Ђелић, Бојан Ђурић, Золтан Пек и Мирко Цветковић.

 Седници су присуствовали: Ивица Којић, државни секретар у Министарству финансија и привреде и Бранко Поповић, саветник у Министарству финансија и привреде.

 На предлог председника, Одбор је једногласно утврдио следећи

Д н е в н и р е д

1. Разматрање Предлога закона о преузимању имовине и обавеза

одређених банака ради очувања стабилности финансијског система Републике Србије, који је поднела Влада (број 400-3333/12 од 22. октобра 2012.године), у појединостима.

**Прва тачка дневног реда:** Разматрање Предлога закона о преузимању имовине и обавеза одређених банака ради очувања стабилности финансијског система Републике Србије, у појединостима.

 У дискусији су учествовали: Радојко Обрадовић, Драган Томић, Ђорђе Стојшић, Весна Ковач, Верољуб Арсић, Зоран Касаловић и Ивица Којић.

 Седница је, због додатних консултација, прекинута у 20,30 часова.

 Седница је настављена сутрадан, 26. октобра у 9,30 часова.

 Наставку седнице је председавала Весна Ковач, председник Одбора.

 Наставку седнице су присуствовали чланови Одбора: Зоран Антић, Верољуб Арсић, Војислав Вујић, Зоран Касаловић, Душица Николић, Ђорђе Стојшић и заменици чланова Одбора: Владимир Маринковић, Зоран Пралица и Слободан Јеремић.

 Наставку седнице није присуствовао Радојко Обрадовић, заменик председника Одбора и чланови Одбора: Жика Гојковић, Божидар Ђелић, Бојан Ђурић, Золтан Пек, Мирко Цветковић, Драган Томић.

I

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о преузимању имовине и обавеза банака ради очувања стабилности финансијског система Републике Србије и одлучио већином гласова да предложи Народној скупштини **да одбије** следеће амандмане:

- на наслов Предлога закона, који су заједно поднели народни посланици Александра Јерков, Олена Папуга, Ђорђе Стојшић, Бојан Костреш и Карољ Чизик (два за);

- на члан 1. који су заједно поднели народни посланици Александра Јерков, Олена Папуга, Ђорђе Стојшић, Бојан Костреш и Карољ Чизик (два за);

- на члан 1. који је поднела народни посланик Гордана Чомић (ниједан за);

- на члан 1. који је поднела народни посланик Олгица Батић (ниједан за);

- на члан 2. који је поднела народни посланик Гордана Чомић (ниједан за) ;

- на члан 2. који је поднела народни посланик Олгица Батић (ниједан за);

- на члан 3. који је поднела народни посланик Гордана Чомић (ниједан за);

- на члан 3. који су заједно поднели народни посланици Joван Палалић и Мирослав Петковић (један за);

- на члан 3. који су заједно поднели народни посланици Александра Јерков, Олена Папуга, Ђорђе Стојшић, Бојан Костреш и Карољ Чизик (један за);

- амандман којим се додаје нови члан 3а, који су заједно поднели народни посланици Александра Јерков, Олена Папуга, Ђорђе Стојшић, Бојан Костреш и Карољ Чизик (један за);

 - на члан 4. који је поднела народни посланик Гордана Чомић (ниједан за);

 - на члан 4. који су заједно поднели народни посланици Александра Јерков, Олена Папуга, Ђорђе Стојшић, Бојан Костреш и Карољ Чизик (један за);

- на члан 4. који су заједно поднели народни посланици Дејан Михајлов и Милица Радовић (један за);

- на члан 5. који је поднела народни посланик Гордана Чомић (ниједан за);

- на члан 5. који су заједно поднели народни посланици Александра Јерков, Олена Папуга, Ђорђе Стојшић, Бојан Костреш и Карољ Чизик (један за);

- на члан 5. који је поднела народни посланик Олгица Батић (један за);

- на члан 5. који су заједно поднели народни посланици Дејан Михајлов и Милица Радовић (два за);

- на члан 6. који је поднела народни посланик Гордана Чомић (ниједан за);

- на члан 6. који су заједно поднели народни посланици Александра Јерков, Олена Папуга, Ђорђе Стојшић, Бојан Костреш и Карољ Чизик (два за);

- на члан 6. који је поднела народни посланик Олгица Батић (један за);

- на члан 7. који је поднела народни посланик Гордана Чомић (ниједан за);

- на члан 7. који је поднела народни посланик Теодора Влаховић(ниједан за);

- на члан 7. који су заједно поднели народни посланици Александра Јерков, Олена Папуга, Ђорђе Стојшић, Бојан Костреш и Карољ Чизик (два за);

- на члан 7. који су заједно поднели народни посланици Милан Лапчевић и Горица Гајић (2 за);

- на члан 8. који је поднела народни посланик Гордана Чомић (два за);

- на члан 8. који су заједно поднели народни посланици Александра Јерков, Олена Папуга, Ђорђе Стојшић, Бојан Костреш и Карољ Чизик (два за);

- на члан 8. који су заједно поднели народни посланици Милан Лапчевић и Горица Гајић (два за) ;

- на члан 8. који је поднела народни посланик Теодора Влаховић(ниједан за);

- на члан 9. који је поднела народни посланик Гордана Чомић (један за);

- на члан 10. који је поднела народни посланик Гордана Чомић (ниједан за);

- на члан 11. који је поднела народни посланик Гордана Чомић (ниједан за);

- на члан 11. који су заједно поднели народни посланици Александра Јерков, Олена Папуга, Ђорђе Стојшић, Бојан Костреш и Карољ Чизик (један за);

- на члан 11. који су заједно поднели народни посланици Горица Гајић и Милан Лапчевић (два за);

- на члан 12. који су заједно поднели народни посланици Александра Јерков, Олена Папуга, Ђорђе Стојшић, Бојан Костреш и Карољ Чизик (два за);

- на члан 12. који је поднела народни посланик Гордана Чомић (ниједан за);

- на члан 12. који је поднела народни посланик Олгица Батић (ниједан за);

- на члан 12. који су заједно поднели народни посланици Горица Гајић и Милан Лапчевић (два за);

- на члан 13. који је поднела народни посланик Гордана Чомић (ниједан за);

- на члан 14. који је поднела народни посланик Олгица Батић (ниједан за);

- на члан 14. који је поднела народни посланик Гордана Чомић (ниједан за);

- на члан 14. који су заједно поднели народни посланици Ненад Поповић и Дејан Михајлов (два за);

- на члан 15. који је поднела народни посланик Гордана Чомић (ниједан за);

- на члан 15. који су заједно поднели народни посланици Ненад Поповић и Дејан Михајлов (два за);

- на члан 15. који је поднела народни посланик Олгица Батић (ниједан за);

- на члан 16. који је поднела народни посланик Гордана Чомић (ниједан за)

- на члан 17. који је поднела народни посланик Гордана Чомић (ниједан за).

 Одбор за финансије, републички буџет и контролу трошења јавних средстава је на основу члана 157. став. 6. Пословника Народне скупштине поднео шест амандмана на чл.1,2,4,6,15. и 17. Предлога Закона о преузимању имовине и обавеза одређених банака ради очувања стабилности финансијског система Републике Србије:

Амандман I

У члану 1. став 1. мења се и гласи:

”Овим законом уређују се услови, начин и поступак преузимања целокупне или дела имовине и укупних или дела обавеза банака у којима Република Србија, односно АП Војводина,има директно или индиректно контролно учешће, укључујући и банке за посебне намене и банке под административним управљањем (у даљем тексту: банка преносилац), у случају када би неспровођење преузимања представљало озбиљну претњу за стабилност финансијског система Републике Србије (у даљем тексту: преузимање).”

Образложење

Обухват примене Предлога закона по питању банке преносиоца се овиме ограничава само на банке у којима Република Србија има контролно учешће, у смислу тог појма одређеног у Закону у банкама.

Амандман II

 Члан 2. мења се и гласи:

 “Преузимање се врши на предлог министарства надлежног за послове финансија и само ако за то постоји позитивно мишљење Народне банке Србије дато у складу са овим законом. “

Образложење

 Амандман се подноси у циљу прецизирања одредбе Предлога закона.

Амандман III

 У члану 4. став 1. мења се и гласи:

 “Преузимање се врши уговором о преузимању целокупне или дела имовине и укупних или дела обавеза (у даљем тексту: уговор о преузимању) закљученом између банке преносиоца и банке која преузима целокупну или део имовине и укупне или део обавеза ( у даљем тексту: банка преузималац).

 Став 2. мења се и гласи:

 ”Преузимање целокупне или дела имовине и укупних или дела обавеза банке за посебне намене и банке под адиминистративним управљањем врши се уговором о преузимању закљученим између Агенције за осигурање депозита (у даљем тексту: Агенција), као преносиоца, и банке преузимаоца.”

Образложење

 Измена става 1. и става 2. члана 4. Предлога закона се предлаже у циљу прецизирања да се и код банке за посебне намене и банке под административним управљањем ради о преузимању и имовине и обавеза.

Амандман IV

 У члану 6.став 1. мења се и гласи:

 ”Влада, на основу предлога министарства надлежног за послове финансија и позитивног мишљења Народне банке Србије, доноси акт који садржи налог Агенцији, банци преносиоцу и банци преузимаоцу у којима Република Србија има контролно учешће за закључење уговора из чл. 4. и 5.овог закона, као и потребне елементе за закључење и извршење уговора, и то нарочито: списак имовине и обавеза које су предмет преузимања, као и извор, износ, начин и рок у којем се обезбеђује финансијска подршка банци преузимаоцу.”

Образложење

 Измена става 1. члана 6. Предлога закона се предлаже у циљу прецизирања садржине акта Владе.

Амандман V

У члану 15. Предлога у ставу 1. речи ''Наредног дана од дана'' замењују се речју ''Након''.

У ставу 2. речи ''Наредног дана од дана'' замењују се речју ''Након''.

У ставу 3. речи ''наредног дана'' бришу се.

О б р а з л о ж е њ е

 У ставовима 1. и 2. члана 15. предлога је прописано да се примерак уговора о преузимању и захтев за одузимање дозволе за рад поноси наредног дана од дана закључења уговора, а ставом 3. да Народна банка решење о одузимању дозволе за рад доноси наредног дана од дана подношења. Прописивањем да се наведене радње могу предузимати тек наредног дана се предузимање мера за очување финансијске стабилности одлаже за више дана, што у савременим условима пословања може имати врло озбиљне штетне последице. Стога треба извршити предложене измене у ставима 1, 2. и 3. и тиме омогућити да се све мере прописане овим законом могу предузети без одлагања односно и у току истога дана ако је неопходно.

Амандман VI

 Члан 17. мења се и гласи:

 ”Овај закон ступа на снагу наредног дана од дана објављивања у „Службеном гласнику Републике Србије” и примењује се до 31. децембра 2014. године.”

Образложење

 Како се примена Предлога закона односи само на ограничени број банака преносилаца, које могу бити само банке у којима Република Србија има контролно учешће у смислу Закона о банкама, то је и примена овог Предлога закона на период до 31. децембра 2014. године.

За известиоца Одбора на седници Народне скупштине одређена је Весна Ковач, председник Одбора.

Наставак седнице Одбора је завршен у 9,50 часова.

Тонски запис седнице и наставка седнице Одбора је саставни део овог записника.

за СЕКРЕТАР ОДБОРА ПРЕДСЕДНИК ОДБОРА

Драгица Крстић-Пурешевић Весна Ковач